केजरीवाल का हमला, 'प्रधानमंत्री दूसरे राज्यों के साथ ऐसा व्यवहार करते हैं जैसे वह पाकिस्तान के PM हों...  
चंद्रबाबू नायडू के धरने में पहुंचे अरविंद केजरीवाल
चंद्रबाबू नायडू के धरने को केजरीवाल ने दिया समर्थन
कहा- राज्यों के साथ पीएम का व्यवहार सौतेला
मोदी जी को यह समझना चाहिए कि वो सिर्फ भाजपा के प्रधानमंत्री नहीं है, पूरे देश के प्रधानमंत्री हैं। प्रधानमंत्री दूसरे पार्टियों से इस तरह का व्यवहार करते हैं, जैसे वह भारत के नहीं बल्कि पाकिस्तान के प्रधानमंत्री हों।:@ArvindKejriwalpic.twitter.com/NkRCT9V7bx
 
अरविंद केजरीवाल ने कहा कि यह बड़े दुख की बात है कि आंध्रप्रदेश के मुख्यमंत्री को और आंध्रप्रदेश के हजारों लोगों को दिल्ली में आकर धरना देना पड़ा रहा है. हमारे देश के संघीय ढ़ांचा पर यह एक बड़ा प्रश्न खड़ा करता हैं. हमारे देश के के प्रधानमंत्री जी ने कमसे कम तीन बार पब्लिकली ऐलान किया था कि वह आंध्र प्रदेश को विशेष राज्य का दर्जा देंगे. उन्होंने कहा कि पीएम नरेंद्र मोदी जी झूठ बोलने के लिए पूरी दुनिया में प्रसिद्ध हैं. प्रधानमंत्री नरेंद्र मोदी जी जो कुछ भी कहते हैं उसे कभी पूरा नहीं करते. अमित शाह ने तो एक बार कहा भी था कि वे लोग जो कुछ भी कहते हैं वह जुमला होता है. 
केजरीवाल ने कहा, 'मुझे बताया गया था कि प्रधानमंत्री नरेंद्र मोदी जी ने तिरुपति में जाकर भगवान के सामने यह कहा था कि वह आंध्रप्रदेश को विशेष राज्य का दर्जा देंगे. लेकिन जो उन्होंने भगवान के सामने बोला, उस बात से भी वह मुकर गए, यह बहुत दुख की बात है, जो भगवान के सामने किए हुए वादे को भी पूरा नहीं करते उनके ऊपर भरोसा नहीं किया जा सकता.
हम पूरी तरह से चंद्रबाबू नायडू के साथ हैं. हम पूरी तरह से आंध्रप्रदेश के लोगों के साथ हैं. हम चंद्रबाबू नायडू जी को पूरा भरोसा दिलाते हैं कि आपके इस संघर्ष में दिल्ली के लोग और आम आदमी पार्टी और दिल्ली सरकार आपके साथ हैं. पीएम मोदी पर निशाना साधते हुए अरविंद केजरीवाल ने कहा कि मोदी जी को यह समझना चाहिए कि वो सिर्फ भाजपा के प्रधानमंत्री नहीं है, पूरे देश के प्रधानमंत्री हैं. प्रधानमंत्री दूसरे पार्टियों से इस तरह का व्यवहार करते हैं, जैसे वह भारत के नहीं बल्कि पाकिस्तान के प्रधानमंत्री हों.
उन्होंने कहा कि चुनाव में किसी ने किसी को वोट दिया हो, लेकिन चुनाव जीतन के बाद कोई मुख्यमंत्री बनता है तो पूरे राज्य का मुख्यमंत्री बनता है किसी एक पार्टी का मुख्यमंत्री नहीं बनता... किसी एक पार्टी का प्रधानमंत्री नहीं बनता.